cyanic-selkie/wikianc huggingface dataset:
HB Køge
O HB Køge é un club de fútbol de Dinamarca da cidade de Køge na rexión de Selandia, moi preto de Copenhaguen. Foi fundado en 2009 produto da fusión dos clubs Herfølge Boldklub e o Køge BK. Xoga na Primeira División de Dinamarca.
Aurélia de Sousa
Traxectoria
Filla de emigrantes portugueses no Brasil e no Chile, Aurélia de Sousa naceu en Valparaíso, filla de António Martins de Sousa e de Olinda Peres. Era a cuarta de sete fillos do casal. Trasladouse a Portugal, xuntamente cos pais, con apenas tres anos. Pasou a habitar a Quinta da China, xunto ao río Douro, no Porto, comprada por seu pai, que faleceu en 1874, cando Aurélia tiña tan só oito anos.
Obra
A súa obra denota influencia dos estilos de pintura máis innovadores do seu tempo. Pintou nun estilo naturalista moi persoal, ás veces con influencias realistas, impresionistas e postimpresionistas.
Europa Oriental
Na actualidade desapareceron tanto o COMECON como o Pacto de Varsovia. Os países de Europa Oriental estanse a integrar na Unión Europea e na Alianza Atlántica de xeito constante e progresivo trala caída do pano de aceiro.
The Space Between (filme de 2016)
The Space Between é un filme australiano-italiano de 2016 dirixido por Ruth Borgobello. Foi escollido como candidato de Australia para o Óscar ó mellor filme en lingua non inglesa na 90ª edición dos premios, mais finalmente non foi nomeado.
Danilo Fuzaro
Internacional
En 2015 Danilo foi convocado para disputar as súas dúas primeiras competicións internacionais caa selección brasileira, a Copa Tuto Marchand e a Copa América.
The Big Short
Rodaxe
A rodaxe principal comezou o 18 de marzo de 2015 en Nova Orleáns (Luisiana). O 20 de maio de 2015 rodouse en Manhattan, Nova York. O 22 de maio, o equipo de produción recreou as oficinas da empresa de investimento Lehman Brothers no ástrago do Departamento de Servizos Financeiros do Estado de Nova York, en Manhattan.
Explorer 20
Características
Explorer 20 non levaba grabadora a bordo, polo que os datos só podían recollerse en tempo real nas proximidades dunha estación terrestre. As estacións estaban distribuídas para recoller datos sobre os 80 graos oeste, ademais de disporse de estacións en Hawai, Singapur, o Reino Unido, Australia e diversas zonas de África. Os datos eran transmitidos polo satélite en períodos de media hora a catro horas segundo a enerxía dispoñible. A misión funcionou ben durante uns 16 meses.
Mapa
Historia
Os mapas máis antigos que se coñecen foron atopados pintados nunha parede en Çatal Hüyük, na Turquía, e están datados sobre o ano 6200 a.C. Coa invención do papel, os mapas pasaron a deseñarse en follas, e de aí provén o sinonímico carta (talvez de aí subsista case como sinónimo a palabra carta. Na Idade Media, os mapas en uso en Europa centrábanse en Xerusalén, e co oriente para riba.
Magneta Lane
Historia
A banda formouse no outono de 2003 e pasaron o ano segunte realizando concertos na zona de Toronto. Dende entón foron entrando nas distintas escenas independentes internacionais. O seu son ten sido comparado co de The Strokes, The Runaways e The Pretenders, e ten influencias de Nancy Sinatra, Sonic Youth, The Kinks, Hole e The Cardigans.
Lexi apareceu como vocalista convidada nos temas de Tokyo Police Club "Nature Of The Experiment", de K-os "Fun" e de Neverending White Lights "Black Is The Colour Of My True Love's Heart".
Illas Columbretes
Xeografía
Ao mesmo tempo as Illas Columbretes constitúen un destino de primeira orde para os afeccionados ao submarinismo de todo o mundo, debido á transparencia das súas augas, á beleza dos seus fondos e á gran variedade e cantidade de especies animais e vexetais que albergan.
Reserva natural
Na actualidade o arquipélago é parte dun parque natural que acolle algunhas especies en perigo de extinción, como o falcón de Eleonor e a gaivota de Audouin (ou gaivota corsa) e os seus fondos son unha Reserva de Pesca de grande importancia que contribúe á rexeneración de numerosas especies pesqueiras da zona, como a lagosta.
Presidente do Comité Permanente da Asemblea Popular Suprema
Poderes
De acordo coa constitución norcoreana, o presidente do Comité Permanente da Asemblea Popular Suprema ten a responsabilidade de representar ao Estado, recibir as cartas de credenciais e convocar os representantes diplomáticos estranxeiros. Tamén é o encargado de ratificar e derogar tratados con outros países.
Josefa de Óbidos
Traxectoria
Era filla de Baltazar Gomes Figueira, pintor portugués natural de Óbidos, con obra en Évora, que fora traballar en Sevilla, onde casou con D. Catarina de Ayala Camacho Cabrera Romero, natural da Andalucía. Foi apadriñada polo pintor español Francisco Herrera, El Viejo.
A Academia de Belas Artes tamén posúe un cadro de Josefa de Óbidos.
Premios TP de Ouro 2004
Lista de Premios TP de Ouro de 2004, entregados en 2005:
Winston Churchill
Entrada en política
Tras adquirir gran sona pola súa fuga de Pretoria, Churchill da conferencias en Inglaterra e preséntase de novo en Oldham nas eleccións xerais de 1900; desta vez gañaría, dando comezo a unha carreira ministerial que duraría 62 anos, divididos en dous períodos, de 1900 a 1922 e de 1924 a 1964. Nun primeiro lugar foi membro do Partido Conservador, pero en 1904 cambiaríase ó Partido Liberal tras diverxer da liña do seu partido en materia de proteccionismo e impostos.
A primeira guerra mundial
miniatura|200px|Churchill na primeira guerra mundial Cando comeza a primeira guerra mundial, Churchill está no Almirantado e xunto con outros políticos e militares planea o posteriormente desastroso desembarco dos Dardanelos, que levou á batalla de Gallipoli, onde os aliados sufriron moitas baixas. Churchill foi o bode expiatorio deste suceso e foi chamado durante algún tempo "o carniceiro de Gallipoli", e as súas outras iniciativas militares (como un desembarco aliado en Pomerania) non foron escoitadas, ata que a entrada dos conservadores no goberno de Asquith fixo que Churchill fose destituído do seu posto, e nomeado Chanceler do Ducado de Lancaster, un posto de ministro sen carteira pero membro do gabinete.
Pouco despois Churchill dimitiría e volvería ó exército para servir na fronte occidental, compaxinando a guerra co seu labor como parlamentario. Unha anécdota curiosa é que un dos soldados ás súas ordes (Churchill tiña o rango de coronel) foi Archibald Sinclair, que logo sería o líder do partido liberal durante a segunda guerra mundial. Outra anécdota interesante da participación de Churchill na primeira guerra mundial é a súa contribución ó invento do tanque, recoñecida anos despois.
Segunda guerra mundial
No final do mesmo mes o exército nazi ataca os Países Baixos, Bélxica e Francia. Ao principio, Churchill confía na resistencia das tropas francesas, pero ao viaxar a París e saber que o país galo non tiña preparado un exército de reserva as súas esperanzas esvaécense. Na fronte, ao norte de Sedán, estaba destinado un continxente británico de 200.000 homes que son rodeados polas forzas alemás. Churchill, aconsellado por Lord Gort, ordena o retroceso das tropas británicas cara a Dunkerque para seren evacuados pola Canle da Mancha. Durante a evacuación, Hitler non ataca os británicos e limítase a fustrigalos polo aire. Esta decisión do ditador alemán ten sido interpretada como un intento de forzar unha alianza co Reino Unido, pero Churchill atribuíuna a problemas coa subministración de combustible.
miniatura|200px|Churchill facendo o sinal da vitoria en 1943 A capacidade oratoria de Churchill supuxo unha fonte de ánimo para o pobo británico. Soados foron os seus discursos durante a batalla de Inglaterra, das que podemos extraer citas como esta:
Adenosina monofosfato
A adenosina monofosfato (AMP), tamén chamada adenosín monofosfato ou ácido 5'-adenílico, é un nucleótido que se encontra no ARN (no ADN encóntrase a desoxiAMP). É un éster do ácido fosfórico e o nucleósido adenosina. Consta de tres moléculas unidas: un grupo fosfato, o azucre ribosa, e a base nitroxenada adenina. A súa fórmula é C 10 H 14 N 5 O 7 P. Cando funciona como un substituínte denomínase co prefixo adenilil.
Produción e degradación
O AMP pode orixinarse durante a síntese do ATP pola acción do encima adenilato quinase que combina dúas moléculas de ADP do seguinte modo:
O AMP pode ser rexenerado a ATP da seguinte maneira:
Interestatal 10
Cruzamentos con outras interestatais
Os cruzamentos desta autoestrada son:
Derik Osede
Selección española
En 2012 disputou coa sub-19 o Campionato Europeo en Estonia, sendo defensa titular, marcando un gol e proclamándose finalmente campión tras derrotar a Grecia en Talín.
Palmarés
Selección española
Ari Vatanen
miniatura|dereita|1981 Ford Escort RS de Vatanen miniatura|Peugeot 205 Turbo 16 nunha carreira de clásicos no 2008. miniatura|180px|dereita|O Peugeot 405 T16 de Vatanen
Traxectoria de piloto de automobilismo
O ano 1981, foi un dos anos máis importantes na vida deportiva do finés, xa que neste ano se fíxose có Campionato do Mundo de Rallyes, despois de colleitar tres vitorias nos Rallyes de Acrópole, Brasil e novamente no 1000 Lagos. Converteuse no primeiro e único piloto ata a data en gañar un Mundial de Rallys cun equipo privado.
No ano 1989, Vatanen, tamén correu a mítica proba americana, a "Subida a Pikes Peak", acadando o mellor tempo, quedando o crono nun tempo de 10m 47s 22m, batendo o récord que tiña Walter Rohrl, nunha demostración de pilotaxe única.
Illinois Fighting Illini
O equipo máis coñecido é o de fútbol americano, que gañou cinco títulos nacionais nos anos 1914, 1919, 1923, 1927 e 1951, mentres que o de baloncesto participou en cinco Final Four (1949, 1951, 1952, 1989 e 2005). A sección de ximnasia masculina ten 10 títulos no seu poder.
Atletismo: Feminino
AIRE LIBRE
Illa de Benidorm
A illa de Benidorm é unha pequena illa situada fronte á costa de Benidorm (España). Posúe un elevado interese ecolóxico, paisaxístico e ambiental. Atópase a unhas dúas millas náuticas do porto de Benidorm. Carece de poboación estable, dado que alí non dormen nin os empregados do restaurante nin os tripulantes dos barcos que fan o traxecto desde o porto de Benidorm.
Lenda da illa
Circulan historias mitolóxicas sobre a súa orixe relacionadas co xigante Roldán. A lenda máis popular refírese a que Roldán namorouse dunha bela dama á que amou profundamente. Con todo a amante caeu enferma e só parecía sobrevivir cos raios do sol. Roldán, desesperado, asestou un tremendo golpe á montaña do Puig Campá (cuxa fenda é visible e famosa) e o anaco viaxou ao mar formando a illa e así atrasou a posta do sol durante uns minutos. Máis tarde chegou o inevitable final e o xigante temido levou o corpo da súa muller ata a illa para que alí descansase deixándose afogar ao seu lado sen deixar de collerlle a man.
Penalti
En tódolos deportes nos que existe o penalti, a pena indicarase no momento en que un xogador aborte unha ocasión de gol cunha acción non regulamentaria, como por exemplo tocar o balón coa man dentro da área propia en fútbol, interromper unha acción dentro da liña de 7 metros en balonmán ou, na maioría de deportes, cometer unha falta a un rival nas proximidades da liña de gol ou portería. Para a execución, tanto o lanzador da pena, como o porteiro, como o resto de xogadores de ámbolos dous equipos, teñen que situarse nunhas distancias prefixadas no terreo de xogo.
Penaltis en diferentes deportes
O lanzamento realizarase dende calquera punto da liña de 5 metros, por un xogador distinto ao porteiro. O resto de xogadores deben ficar detrás, a uns 1 metros de distancia mínima con respecto ó xogador que vai a realizar o lanzamento.
Two Gallants
Traxectoria
En febreiro do 2006 editaron What the Toll Tells a través de Saddle Creek. Del sacáronse dous sinxelos: "Las Cruces Jail" e "Steady Rollin'". Xiraron por Europa despois da aparición do álbum, e polos Estados Unidos e o Canadá en maio e xuño. No verán foron convidados a numerosos festivais europeos, e en setembro volverian a saír de xira polos Estados Unidos e Europa.
Durante a xira estadounidense os medios prestáronlle moita atención a un incidente nunha actuación en Houston, Texas, cando un policía investigando unha denuncia por ruído supostamente atacou á banda e a varios seareiros cun táser.
Oomicetos
Morfoloxía
Os oomicetos rara vez teñen septos (ver hifas), e cando os teñen, son escasos, e aparecen nas bases dos esporanxios, e ás veces nas partes vellas dos filamentos. Algúns son unicelulares, pero outros son filamentosos e ramificados.
Julia Otero
Julia Otero Pérez, nada na Penela (Monforte de Lemos) o 6 de maio de 1959, é unha xornalista e presentadora de radio e televisión galega.
Traxectoria
O 1 de xuño de 2007, Punto Radio emitiu un comunicado no que anunciaba o fin das relacións contractuais con Otero, "de común acordo".
Desde setembro de 2007 Julia Otero volveu a Onda Cero onde presenta e dirixe o programa Julia en la onda, en substitución de Gomaespuma. Regresa así á casa na que naceu La Radio de Julia e da que foi despedida en 1999. A súa boa relación persoal con José Manuel Lara Bosch, presidente do Grupo Planeta e accionista maioritario de Onda Cero, permite o seu regreso a esta cadea. María Teresa Campos substitúea no segundo tramo de Protagonistas de Punto Radio.
Gastaldato
No ordenamento medieval, o gastaldato ou gastaldìa era unha circunscrición administrativa gobernada por un funcionario da corte rexia, o gastaldo ou castaldo, delegado para actuar en ámbito civil, militar e xudicial (designában gastaldos ou os administradores rexios ou ducais ou personalidades que exercían a soberanía sobre o territorio do Gastaldato).
Gastaldato na República de Venecia
Derivado dos veciños longobardos, o gastaldato foi aplicado no ducado de Venecia como instrumento de control por parte do Dux nas comunidades que dependen dela.
Fitz-James O'Brien
Fitz-James O'Brien, nado en Cork o 31 de decembro de 1828 e finado en Cumberland (Maryland) o 6 de abril de 1862, foi un escritor irlandés en lingua inglesa.
Armilla
Armilla é un concello español da provincia de Granada, en Andalucía. Está situado na Vega de Granada, a 4 km do centro da capital provincial. Limita cos concellos de Granada, Ogíjares, Alhendín e Churriana de la Vega.
Ten unha poboación de 23.623 habitantes (2015) e unha densidade de 5243,21 hab./km². O crecemento demográfico e desenvolvemento urbanístico foi moi importante nas últimas décadas do século XX e primeiros anos do XXI.
A súa economía baseouse tradicionalmente na agricultura con cultivos como o tabaco, aínda que nos últimos anos a actividade económica diversificouse coa construción no concello do Parque Tecnolóxico da Saúde, o Instituto en Formación de Nutrición Animal, a Cidade Deportiva ou o parque comercial Albán.
Lóxica combinatoria
A lóxica combinatoria é unha notación introducida por Moses Schönfinkel e Haskell Curry para eliminar a necesidade de variables na lóxica matemática. Máis recentemente usouse na ciencia informática como un modelo teórico de computación e tamén como a base para o deseño de linguaxes de programación funcionais. Basease en combinadores, funcións de orde superior que utilizan unicamente a aplicación de funcións e eventualmente doutros combinadores para definir un resultado a partir dos seus argumentos.
Veneroidea
A dos veneroideos (Veneroidea) é unha superfamilia de moluscos bivalvos heterodontes da orde dos veneroides, que inclúe especies tan coñecidas como as ameixas e os ameixóns.
Francisco I de Austria
150px|miniatura|[[Isabel Guillermina de Württemberg (1767-1790), a súa amada e xuvenil primeira esposa.]] 150px|miniatura|[[María Tareixa das Dúas Sicilias (1772-1807), a súa prima irmá e segunda esposa.]] 150px|miniatura|[[María Luísa de Austria-Leste (1787-1816), a terceira e enfermiza esposa.]] 150px|miniatura|[[Carolina Carlota Augusta de Baviera (1792-1873)|Carolina Carlota de Baviera (1792-1873), a ex esposa de Guillerme I de Wurtemberg, cuarta esposa de Francisco I.]]
Francisco I de Austria, Francisco Xosé Carlos de Habsburgo-Lorena (en alemán: Franz Joseph Karl von Habsburg-Lothringen) nado o 12 de febreiro de 1768 en Florencia, Gran Ducado de Toscana, e finado o 2 de marzo de 1835 en Viena, foi o derradeiro portador do milenario título de emperador do Sacro Imperio Romano Xermánico (1792-1806) baixo o nome de Francisco II, e o primeiro emperador de Austria (1804-1835), co nome de Francisco I.
Boicot, Desinvestimentos e Sancións
A campaña está organizada e coordinada polo Comité Nacional Palestino de BDS. A campaña comezou o 9 de xullo de 2005 por máis de 170 ONG palestinas en apoio á causa palestina chamando ao boicot, o desinvestimento e as sancións internacionais contra Israel.
Francisco I de Austria
Enfrontamentos con Francia
Posteriormente viuse inmerso co resto do continente no conflito contra Napoleón Bonaparte. Participou no Congreso de Viena e asociouse coa Santa Alianza.
Callista
Especies
Porén, o WoRMS recoñece até vinte e seis:
A-1
Características
O primeiro tramo que se abriu ao tráfico da A-1 foi o de Madrid a Venturada e máis tarde o de Venturada a Santo Tomé del Puerto. Posteriormente construíronse o de Santo Tomé a Aranda de Duero (Burgos), e o de Lerma a Burgos. O primeiro tramo da A-1 acaba no enlace 242 da A-1, na unión coa autoestrada de peaxe AP-1.
A partir de Burgos, para continuar cara a Vitoria é preciso tomar a estrada nacional N-I ou a AP-1. A A-1 reaparece á saída de Miranda de Ebro, iniciándose o segundo tramo da A-1 en servizo.
Steven Adams
Steven Funaki Adams, nado o 20 de xullo de 1993 en Rotorua, é un xogador neozelandés de baloncesto profesional que xoga nos Memphis Grizzlies da National Basketball Association (NBA). Despois de xogar unha tempada co equipo natal Wellington Saints en 2011, Adams mudouse aos Estados Unidos en 2012 para xogar ao baloncesto universitario para Pittsburgh. En xuño de 2013, Thunder foi seleccionado pola 12ª selección global no borrador da NBA de 2013.
NBA
O 27 de xuño de 2013, Adams foi elixido na 12ª posición do Draft de 2013 polos Oklahoma City Thunder, converténdose no primeiro neozelandés en ser escollido na primeira rolda dun Draft da NBA. O 12 de xullo de 2013, Adams asinou cos Thunder. O 8 de novembro de 2013, conseguiu o seu primeiro dobre-dobre, ó facer 17 puntos e 10 rebotes na vitoria dos Thunder por 119-110 sobre os Detroit Pistons. O 22 de maio de 2014, foi escollido no segundo mellor equipo de rookies da tempada 2013-14.
O 7 de agosto de 2021, Adams foi traspasado ós Memphis Grizzlies nun traspaso entre tres equipos no que tamén participaron os Charlotte Hornets.
Suabia (rexión administrativa)
Está situada no suroeste de Baviera. Limita con Baden-Württemberg, a Franconia Media e a Alta Baviera. Ademais ten unha fronteira exterior con Austria, que se encontra aberta grazas ao Acordo de Schengen.
A súa capital administrativa é Augsburgo.
Historia
A rexión forma parte da rexión histórica de Suabia e en tempos pasados foi gobernada por duques da dinastía Hohenstaufen.
Festas Minervais
Certame de 1697
O certame literario posuía as seguintes normas:
Héctor Hernández Ortega
Real Sociedad (2013-2018)
En maio de 2015 renovou o seu contrato ata 2017 e pasou a formar parte do primeiro equipo da Real Sociedad. ​ Debutou ante o FC Barcelona no Camp Nou, substituíndo nos minutos finais a Imanol Agirretxe.
En xuño de 2016 ampliou o contrato que o vencellaba ó club txuri urdin ata 2019. En xaneiro de 2017 saíu cedido ao Granada de Lucas Alcaraz en busca de minutos. Xogou 13 partidos sen poder evitar o descenso do equipo á Segunda división. Na seguinte campaña, 2017/18 foi cedido de novo, esta vez ao Deportivo Alavés. Con todo, co equipo vitoriano só xogou 15 minutos na primeira xornada, por mor dunha lesión no xeonllo que o mantivo o resto da tempada afastado dos terreos de xogo.
Saturno devorando un fillo
A obra é unha das 14 pinturas negras que Goya pintou directamente sobre as paredes da súa casa nalgún momento entre 1819 e 1823. Foi trasladada ao lenzo despois da morte de Goya e desde entón levouse a cabo no Museo do Prado de Madrid.
Base de Referencia Mundial para os Recursos do Solo
A WRB adopta os conceptos modernos de clasificación, incluíndo a Soil Taxonomy do USDA, a lenda do Mapa Mundial de Solos da FAO de 1988, o Référentiel Pédologique, e os conceptos da escola rusa.
Árbore
Definición
miniatura|Diagrama do [[crecemento secundario nunha árbore eudicota ou conífera que mostra seccións verticais e horizontais idealizadas. Engádese unha nova capa de madeira en cada estación de crecemento, engrosando o talo, as ramas existentes e as raíces.]]
Visión xeral
O hábito de crecemento das árbores é unha adaptación evolutiva que se atopa en diferentes grupos de plantas: ao crecer máis altas, as árbores poden competir mellor pola luz solar. As árbores adoitan ser altas e lonxevas, algunhas chegando a varios miles de anos. Varios árbores están entre os organismos máis vellos que viven no tempo presente. As árbores teñen estruturas modificadas, como talos máis grosos compostos por células especializadas que engaden forza estrutural e durabilidade, o que lles permite crecer máis altos que moitas outras plantas e estender a súa follaxe. As árbores diferéncianse dos arbustos, aínda que teñen unha forma de crecemento similar, polo xeral en que crecen máis e teñen un só talo principal; pero non hai unha distinción consistente entre unha árbore e un arbusto, faise máis confuso polo feito de que as árbores poden reducir o seu tamaño en condicións ambientais máis duras, como nas montañas e nas zonas subárticas. A forma da árbore evolucionou por separado en clases de plantas non relacionadas en resposta a desafíos ambientais similares, converténdoas nun exemplo clásico de evolución paralela. Cun estimado de entre 60.000 e 100.000 especies, o número de árbores en todo o mundo podería sumar o vinte e cinco por cento de todas as especies de plantas vivas. O maior número destes crece en rexións tropicais; moitas destas áreas aínda non foron totalmente inspeccionadas por botánicos, polo que a diversidade de árbores e os seus rangos son pouco coñecidos.
Simboloxía na iconografía relixiosa
Esta árbore da vida xorde por primeira vez na arte dos pobos orientais; é o hom a árbore central colocada entre dous animais ou dous seres fabulosos; é un tema mesopotámico que pasou a Extremo Oriente e Occidente por medio dos persas, árabes e bizantinos. Para as teogonías orientais o hom ten un sentido cósmico, está situado no centro do Universo e móvese coa idea do Deus creador. No paraíso, a árbore da vida estaba oculta.
Clifford D. Simak
Traxectoria
Tras estudar na universidade de Wisconsin, trasladouse a Minneapolis (Minnesota), onde exerceu o xornalismo durante bastante tempo antes de converterse en escritor, traballando para diversos xornais do Medio Oeste, Min. En plena época pulp publicou o seu primeiro relato O mundo do sol vermello (1935). Non volvería publicar ata a Idade de Ouro, onde formou parte do chamado círculo de Campbell.
Museo da Monnaie de Paris
A exposición
miniatura|Parte do tesouro do [[galeón holandés Slot Ter Hooge (século XVII), da colección histórica do Museo da Monnaie de Paris]]
Lepisosteiformes
Características
Estes peixes teñen vértebras estruturalmente moi parecidas ás dos réptiles. Posibelmente sexan o único grupo de peixes con vértebras de tipo opistocélico (é dicir, que a súa cara frontal é convexa, e a parte traseira cóncava).
O parasol
Contra a metade do século XIX, o óleo foi trasladado ó Palacio Real de El Pardo, onde se almacenou no soto do oficio de tapicería. Por orde real de 18 de xaneiro e 9 de febreiro de 1870, o cadro ingresa como parte dos fondos do Museo do Prado e aparece no seu catálogo por primeira vez en 1876.
Cártamo silvestre
Descrición
Na identificación como plántula, para o seu control agronómico: ten cotiledóns verdes moi escuros, orbiculares a ovais, crasos, con lámina de 8–14 mm por 8–11 mm; unha nervadura central visíbel; pecíolo curto e dilatado na base.
Distribución e hábitat
Endémica de Europa, Siberia, a conca mediterránea, Irán, de 0 a 1 200 msnm, e estendida por todo o mundo como maleza, fundamentalmente en rexións temperadas de América e de Australia (lexislada a súa restrición xa desde 1887 en todos os seus distritos de cereais), onde chegou a formar inmensos matos impenetrábeis agás cun machado. Pódese encontrar até a 2.000m de altitude, concretamente na Najarra (Serra de Guadarrama, España).
Taxonomía
Carthamus lanatus foi descrita por Carl von Linné e publicado en Species Plantarum, vol. 2: 830, 1753. O número de cromosomas é de 2n=44 (o miemo para a sub-especie creticus / baeticus)
Aparato xustaglomerular
miniatura|300px|Corpúsculo renal co aparato xustaglomerular indicado como D. O aparato xustaglomerular é unha estrutura renal que regula o funcionamento de cada nefrón. O seu nome débese á súa proximidade ao glomérulo: está localizado na zona de contacto entre a arteríola aferente que chega ao glomérulo polo polo vascular do corpúsculo renal, e o túbulo contornado distal do nefrón. Esta localización é fundamental para a súa función, xa que lle permite detectar tanto variacións na presión do sangue que chega ao glomérulo pola arteríola aferente, como a composición do filtrado final que sae do nefrón, antes de verterse no túbulo colector. En función das variacións detectadas, esta estrutura segregra a hormona renina, fundamental para a regulación da homeostase corporal.
Nazareth
miniatura|Localización de Nazareth Nazareth é un concello da provincia de Flandres Oriental, Bélxica. A súa superficie é de 35,19 km² e está habitado por 10.947 persoas (2006). En 1977 integrou o antigo concello de Eke.
Concerto para orquestra (Bartók)
II. "Giuoco delle coppie". Allegretto scherzando
O segundo movemento, chamado "Xogo de Pares", está estruturado en cinco seccións, todas elas distintas tematicamente entre elas, cun par diferente de instrumentos que tocan xuntos en cada sección. En cada pasaxe un intervalo diferente separa o par de fagots nunha sexta menor, os óboes en terceiras menores, os clarinetes en sétimas menores, as frautas en quintas, e as trompetas con xordina en segundas maiores. O movemento conta cun lugar destacado da caixa que golpea lixeiramente un ritmo ao principio e ao final do movemento.
Argonauta (xénero)
Cápsula para os ovos (cuncha)
Argonauta argo é a especie máis grande do xénero e tamén a que produce a "cuncha" maior, que pode chegar a ter unha lonxitude de 300 mm. A especie máis pequena é Argonauta bottgeri, que ten un tamaño máximo rexistrado de 67 mm.
Clasificación
†Argonauta absyrtus Argonauta argo (especie tipo) Argonauta bottgeri Argonauta cornuta* Argonauta hians †Argonauta itoigawai †Argonauta joanneus Argonauta nodosa Argonauta nouryi †Argonauta oweri Argonauta pacifica* †Argonauta sismondai †Argonauta tokunagai
Taxons dubidosos ou incertos
Os seguintes taxons asociados coa familia Argonautidae teñen un status taxonómico inseguro:
Anal Cunt
A banda foi categorizada como grindcore, noisecore e hardcore. Acotío refírense a ela polas súas iniciais A.C. (ás veces escrito coma AxCx) debido á natureza ofensiva do seu nome e pola censura nalgunhas radios e publicacións, e en moitas das súas portadas só aparecen estas iniciais. Porén, a banda logrou subverter esta abreviatura debuxando esas letras como un ano e unha vulva. O seu primeiro material consistía en letras ou música non escritas anteriormente. A banda desenvolveu un estilo que consistía nun son extremadamente alto, rápido e agresivo que era creado no momento. Cos anos, a banda cambiou o seu estilo, e aos poucos comezou a incorporar máis riffs e letras pre-compostas aos temas. Non foi ata entón cando a banda gañou a súa reputación internacional de escandalosos e ofensivos.
Resistencia térmica
Capas homoxéneas
A resistencia térmica R dunha capa homoxénea de material sólido, en metro cadrado por kelvin e por vatio, vén dada por:
Sludge metal
Precursores
Xunto con Black Flag e Black Sabbath, músicos citados polos pioneiros do estilo como influencia son Mississippi John Hurt, Lynyrd Skynyrd, Greg Ginn, Trouble, Carnivore, Saint Vitus, Gore, Righteous Pigs, Amebix e Swans. As primeiras bandas de sludge metal tamén foron influenciados pola música industrial de SPK, Throbbing Gristle, Chrome e Swans. Os comezos do sludge foron relacionados co "slow punk" de Flipper e o álbum My War de Black Flag.
Pirofosfato
En química, os pirofosfatos son os anións, sales, e ésteres do ácido pirofosfórico. O anión abréviase como PPi e fórmase pola hidrólise do ATP na que se orixina AMP nas células, reacción denominada pirofosforólise
Heteronormatividade
Orixe do termo
Nunha sociedade heteronormativa, a escolla binaria entre macho e femia para identidade de xénero é encarada como conducindo a unha falta de escolla posíbel canto ao papel de xénero e identidade sexual de alguén. Tamén, incluídas nas normas estabelecidas pola sociedade para ambos os xéneros está o requisito de que os individuos deberían sentir e expresar desexo soamente por compañeiros do sexo oposto. Na obra de Eve Sedgwick, por exemplo, este emparellamento heteronormativo é visto como definindo exclusivamente a orientación sexual de alguén en termos do sexo e xénero da persoa que ela escolle para facer sexo, ignorando outras preferencias que se poida ter relativas ao sexo.
Historia do automóbil
Século XVII - século XVIII
Ferdinand Verbiest, membro da misión xesuíta na China, construíu o primeiro vehículo de propulsión a vapor cara a 1672 como un xoguete para o emperador chinés. Era de escala tan pequena que non podía levar un condutor, foi, moi posiblemente, o primeiro vehículo que traballou a vapor ('auto-móbil').
Século XIX
O motor de gasolina de catro tempos de combustión interna, que constitúe a forma máis frecuente de propulsión automotriz moderna é unha creación de Nikolaus Otto. O parecido Motor diésel de catro tempos foi inventado por Rudolf Diesel. A pila de combustible de hidróxeno, unha das tecnoloxías aclamada como un substituto da gasolina como fonte de enerxía para os coches, foi descuberta en principio por Christian Friedrich Schönbein en 1838. O coche eléctrico a batería debe as súas orixes a Ányos Jedlik, un dos inventores do motor eléctrico e a Gaston Plantei, que inventou a batería de chumbo en 1859.
Época dos veteranos 1888-1910
O primeiro produtor de automóbiles foi Karl Benz en 1888 en Alemaña, con licenza de Benz, en Francia foi Emile Roger. Había moitos outros, incluíndo construtores de triciclos Rudolf Egg, Edward Butler. E Léon Bollée Bollée, utilizou un motor de 650 cc do seu propio deseño, que permitiu ao seu condutor, Jamín, lograr unha media de 45 km/h no rallye París-Tourville en 1897. Antes de 1900, comezou a produción en serie de automóbiles en Francia e os Estados Unidos.
Época do latón
dereita|200px|miniatura|Un coche de carreiras de [[Stanley Steamer en 1903. En 1906, outro Stanley Rocket similar estableceu a marca mundial de velocidade en terra en 205,5 km/h no Daytona Beach Course Road.]] En 1906, avanzara os desenvolvemento do automóbil de vapor, e estaban entre os vehículos máis rápidos nese período.
Posguerra
Desde a Segunda Guerra Mundial o deseño de automóbiles experimentou unha revolución total, co estilo pontón (sen bordos nin elementos non compactos), un dos primeiros representantes dos coches de masas foron o soviético GAZ-M20 Pobeda (1946), o británico Estándar Vanguard (1947), o EE.UU. Studebaker Champion e Kaiser Especial (1947), unha pequena serie de luxo Checa o Tatra T600 Tatraplan (1946) e o deportivo italiano Cisitalia 220 (1947).
Ademais dos coches pequenos e os gran turismo, as tendencias no deseño de automóbiles a finais do século XX foron, o amplo uso de camionetas (estate, break, kombi, universal) e os cómodos todo terreos sen animo comercial con tracción total.
Notables exemplos de coches da posguerra:
Era moderna
A era moderna defínese normalmente como os 25 anos anteriores ao ano en curso. Con todo, hai algúns aspectos técnicos e de deseño que diferencian aos coches modernos dos antigos. Sen considerar as tecnoloxías futuras dos coches, a época moderna caracterízase por unha cada vez maior estandarización, chasis compartidos e deseño asistido por ordenador.
Exemplos de coches modernos:
Golem
A lenda de Praga
Ao borrárselle a primeira letra de Emet (alef) da súa fronte e quedar nela só met (מת—"morte" en hebreo), o golem podía ser desactivado e volvía ser unha masa de barro inerte.
Xogos de rol
O concepto "golems" foi algunha vez parte das fontes mitolóxicas adoptadas no xogo Dungeons & Dragons (Dragóns e Alxubes ou Calabozos e Dragóns) durante a súa creación, e foi un xogo popular a través da historia do rol. A diferenza do golem da lenda hebraica e para diferenciarse entre si, os golems en D&D (e outros xogos de patrón similar como Nethack) teñen varias aparencias directamente relacionadas co material do que foron feitos. Existen así:
Patxi Villanueva
Traxectoria
Porén de volta na máxima categoría o Celta ficha a un prometedor gardameta das categorías inferiores do Real Madrid, Santiago Cañizares, que sería indiscutíbel durante os dous anos que estivo en Vigo antes de volver a Madrid, nese tempo Villanueva apenas xogou dous encontros. Trala marcha de Cañizares volve contar coa oportunidade, disputando 27 encontros. Aínda estaría dúas tempadas máis, primeiro á sombra de Toni Prats e despois de Richard Dutruel.
Despois do Celta xogou no Levante UD, Gondomar CF e Peña Sport FC. Retirouse no ano 2001.
Haumea (planeta anano)
Nome
Antes de que se lle dese un nome permanente, o equipo descubridor do Caltech (Instituto Tecnolóxico de California) usaron entre eles o alcumede "Santa", porque Haumea fora descuberto o 28 de decembro do 2004, xunto un día antes do Nadal. O equipo español propuxo un descubrimento por separado ó Centro de Planetas Menores (MPC) en xullo do 2005. A 29 de xullo do 2005, Haumea recibiu a súa primeira nomenclatura oficial, a designación temporal foi 2003 EL61, co "2003" baseado na data da imaxe do descubrimento español. O 7 de setembro do 2006, foi numerado e admitido polo catálogo oficial de planetas menores coma (136108) 2003 EL61.
A controversia do descubrimento
Brown veu a sospeitar dunha fraude por parte do equipo español cando soubo que os seus rexistros de observación foran accedidos dende o observatorio español un día antes do anuncio do descubrimento. Este rexistros contiñan suficiente información para permitir ó equipo de Ortiz recuperar Haumea nas súas imaxes do 2003, e volveron a ter acceso xusto antes de que o taboleiro de uso do telescopio de Ortiz marcase a obtención das imaxes de confirmación para o segundo anuncio enviado ó en MPC o 29 xullo. Ortiz admitiu que accedera ós rexistros de observación do Caltech pero denegou mal uso, argumentando que só estaba verificando que estaba descubrindo un novo obxecto.
Tamaño, forma e composición
Un obxecto máis denso en equilibrio hidrostático, debería ser máis esférico para o período rotacional obtido, o cal fai gardar moitas reservas sobre as posibles dimensións de Haumea. Se a súa masa, rotación, e a súa densidade inferida foi fixada cunha boa aproximación nun equilibrio elipsoidal, este predí que Haumea ten máis ou menos o diámetro de Plutón medido en relación ó seu eixo máis longo, e a metade de diámetro en relación ó seu eixo máis curto. Coma non se rexistraron aínda ocultacións de estrelas por parte de Haumea ou ocultacións do planeta anano por parte das súas lúas, precísanse pois medidas 'directas' das súas dimensión 'reais' (non estimadas), coma pola contra no caso de Plutón, onde foron feitas observacións dos seus eclipses solares.
Reprise Records
Caída
En 1976, Reprise foi absorbida por Warner Bros., reasignando todos os seus artistas (agás Sinatra e Young) ao selo principal. Aínda que a meirande parte do antigo catálogo continuaron sendo editados co logo de Reprise, e álbums de The Beach Boys gravados con Brother Records foron lanzados coa secuencia numérica do catálogo do selo, ademais dos traballos de Sinatra e Young non houbo máis edición a través da etiqueta Reprise.
Haumea (planeta anano)
Lúas de Haumea
Hoxe en día, as órbitas das lúas de Haumea aparecen de canto vistas dende a Terra, con Namaka ocultando Haumea. A observación de ambos tránsitos podería dar coma resultado a información necesaria para precisa-lo tamaño e forma de Haumea e as súas lúas, coma ocorreu nos oitenta con Plutón e Caronte. Rexistra-los febles cambios de brillo do sistema durante estas ocultacións require coma mínimo un telescopio óptico profesional de media apertura. A última ocultación de Haumea por parte de Hiʻiaka sucedeu no 1999, uns cantos anos antes do seu descubrimento, e non volvera ter lugar ata dentro de 130 anos. Por outra banda, a situación entre estes dous satélites é única, xa que a órbita de Namaka é considerablemente distorsionada por Hiʻiaka, preservando o ángulo de visión dos tránsitos de Namaka–Haumea por moitos anos.
Familia de colisión
A presenza da familia de colisión podería implicar que Haumea e a súa prole foron orixinados do disco disperso. Hoxe en día o cinto de Kuiper está escasamente poboado, a posibilidade dunha colisión acontecida coma a que deu nacemento á familia de Haumea é de menos do 0,1 por cento ó longo de todo o tempo de existencia do noso Sistema Solar. A familia non se podería ter formado nese moito máis denso cinto primordial de Kuiper, por que a formación dun grupo tan compacto sería interrompida pola migración de Neptuno cara as proximidades do cinto - pensase precisamente que esta é a causa pola que o cinto de Kuiper está hoxe en día escasamente poboado. Por conseguinte toma forza a opción da súa orixe no disco disperso, onde a súa maior densidade de obxectos propiciaría máis posibilidades para unha colisión, a cal tería formado a Haumea e a súa prole.
Napalm Death
Napalm Death é unha banda de grindcore inglesa formada en Birmingham en 1981. O grupo esta composto polo vocalista Mark "Barney" Greenway, o baixista Shane Embury, o guitarrista Mitch Harris e o batería Danny Herrera.
Bautismo de Cristo (Verrocchio)
Historia
O primeiro que mencionou a intervención de Leonardo nesta táboa de Verrocchio foi Giorgio Vasari. Afirma Vasari que Verrocchio acabou desgustado coa arte de pintar, ao sentirse superado polo seu propio aprendiz, contándose a lenda de que chegou a romper os seus pinceis en fronte de todos os seus aprendices prometendo non volver pintar nunca xamais; en realidade non é certo, pero a anécdota exemplifica canto talento mostrou de súpeto Leonardo como pintor. Verrocchio exerceu sobre Leonardo unha profunda influencia, máis intelectual que artística.
O corpo do Bautista parece máis propio do Pollaiolo, mentres que as mans de Deus e a palmeira resultan arcaicas e cualitativamente máis vulgares.
Kristen Stewart
Kristen Jaymes Stewart, nada nos Ánxeles o 9 de abril de 1990, é unha actriz estadounidense.
Antón Patiño Pérez
Vida persoal
Casou coa pintora Menchu Lamas. Ten un fillo, o cineasta Lois Patiño, e unha filla, Cora.
Kolbjørn Skaare
Kolbjørn Skaare, nado o 6 de abril de 1931 en Strinda (a actual Trondheim) e finado o 3 de xuño de 2017, foi un numismático noruegués especializado na moeda da Idade Media.
Illa de Santa Catalina, España
miniatura|dereita|300px|Mapa de Ceuta, coa illa de Santa Catalina na súa parte oriental.
Floriano Peixoto
Traxectoria
Entregou o poder ao civil Prudente de Morais en 15 de novembro de 1894 e faleceu no ano seguinte.
Abdolhassan Banisadr
Traxectoria
Foi membro do movemento estudantil oposto ao goberno do xa de Irán. Estivo en prisión dúas veces, en 1963 exiliouse en Francia e participou no grupo da resistencia dirixido polo aiatolá Khomeini e retornou ao tempo ca el ó Irán. Foi viceministro de economía, actuou brevemente como ministro de asuntos exteriores e foi o ministro de economía de 1979 a 1980.
Anfernee Hardaway
Os seus anos máis produtivos foron durante a súa época en Orlando Magic, e algún momento de brillantez en Phoenix Suns. Con todo, as lesións marcaron a carreira deste xogador, cortando unha traxectoria que prometía levalo a ser un dos mellores da historia. O seu alcume, Penny (penique), púxollo a súa avoa, que sempre dicía que era "pretty as a penny" (bonito como un penique). O seu último equipo foi Miami Heat da NBA, que abandonou o 12 de decembro de 2007.
Revistas de ciencia ficción
miniatura|dereita|Portada de Amazing Stories de abril de 1926. A ficción científica está ineludiblemente ligada ás revistas de ciencia ficción. Probablemente, a primeira revista periódica con algúns contos deste xénero (aínda sen nome oficial) poderíase considerar The Argosy 1896. Non obstante, The Argosy non era unha revista exclusivamente dedicada ás historias fantásticas con contido científico. Outra revista temperán foi All Story, que comezou a publicarse en 1911; nela apareceron a maioría dos contos de Edgar R. Burroughs de fantasía científica.
Rumoi
O concello de Rumoi limita cos concellos de Mashike, de Obira (son da subprefectura de Rumoi); de Hokuryū, de Numata (son da subprefectura de Sorachi).
División de Honra da LNFS 2003-04
A tempada 2003-04 da División de Honra da LNFS foi a 15ª edición da máxima competición ligueira do fútbol sala en España. O torneo comezou o 13 de setembro de 2003 e rematou o 19 de xuño de 2004 co derradeiro encontro da final, que deu como resultado o sexto título de liga na historia desta competición a prol do Boomerang Interviú.
Metabolismo do ferro humano
Importancia da regulación do ferro
O grupo de proteínas que se unen ao ferro máis importantes son as que conteñen grupos hemo, os cales teñen ferro no seu centro. Os seres humanos e a maioría das bacterias utilizan variantes destas proteínas para levar a cabo as reaccións redox e os procesos de transporte electrónico. Estas reaccións e procesos son necesarios para que, como consecuencia deles, poida ter lugar a fosforilación oxidativa. Nela, a célula produce a maior parte da súa enerxía en forma de ATP, e sen ela a maioría das células non poderían vivir.
As proteínas de ferro-xofre son outro importante grupo de proteínas que conteñen ferro. Algunhas destas proteínas son tamén esenciais na cadea respiratoria, que permite a fosforilación oxidativa.
O corpo humano necesita ferro para transportar o oxíxeno que todas as células necesitan para sobrevivir. O corpo humano regula moi estreitamente a súa absorción dixestiva e a reciclaxe. É un elemento tan esencial para a vida humana que o corpo non ten un mecanismo fisiolóxico regulatorio específico para excretalo.
Protección bacteriana
Canto máis traballo lles dá obter o ferro, maior é o prezo metabólico. Iso significa que as bacterias privadas de ferro se reproducen máis lentamente. O control dos niveis de ferro parece ser unha importante defensa contra as infeccións bacterianas. As persoas cun incremento na súa cantidade de ferro, como as que padecen hemocromatose, son máis susceptibles ás infeccións bacterianas.
Absorción do ferro da dieta
O corpo regula os niveis de ferro con cada un destes pasos. Por exemplo, as células producen máis Dcytb, DMT1 e ferroportina en resposta á anemia ferropénica.
Partido Nacionalista Bretón
En decembro de 1940 Mordrel dimite da dirección do CNB e é substituído por Raymond Delaporte, quen permanecerá no posto até finalizar a guerra.
Siria (provincia romana)
Provincia Siria
miniatura|left|A antiga cidade de [[Palmira foi un importante centro comercial e posiblemente a cidade máis próspera da Siria romana]] miniatura|250px|O Imperio romano no tempo de [[Adriano (goberno 117-138 d.C), mostrando no oeste de Asia a provincia imperial de Siria (Siria / Líbano), con 4 lexións romanas despregadas en 125 d.C (Durante o Principado)]]
Provincia Siria-Coele
Foi no século II cando ocorreu unha diminución das súas prerrogativas, Adriano tomou unha das catro lexións do gobernador de Siria e entregouna ao gobernador de Palestina. Foi Severo quen finalmente retirou ao gobernador sirio o primeiro lugar da xerarquía militar romana. Despois de someter á provincia (que nese momento desexaba facer emperador a Níger, como fixera anteriormente co seu gobernador Vespasiano) no medio da resistencia da capital Antioquía en particular, ordenou a súa partición en dúas metades norte e sur, e entregou ao gobernador da primeira, que foi chamada Coele-Siria, dúas lexións, e ao gobernador da segunda, a provincia Siro-Fenicia, unha lexión.
Phoenice
No 259/260 un acontecemento similar ocorreu cando Shapur I derrotou de novo a un exército de campo romano e capturou ao emperador romano, Valeriano, vivo na batalla de Edesa. De novo a Siria romana sufriu cando as cidades foron capturadas e saqueadas.
Siria no Imperio Bizantino
Despois de c. 415 Siria Coele subdividiuse en Siria I (ou Syria Prima), quedando a capital en Antioquía e Siria II (Siria Secunda) ou Syria Salutaris, con capital en Apamea nos Orontes. No 528, Xustiniano I creou a pequena provincia costeira de Theodorias fóra do territorio de ambas provincias. miniatura|[[Igrexa de Saint Simeon Stylites, unha das igrexas máis antigas do mundo]] A rexión seguiu sendo unha das provincias máis importantes do Imperio bizantino. Foi ocupada polos sasánidas entre os anos 609 e 628, logo recuperada polo emperador Heraclio, pero perdeuse de novo durante o avance musulmá despois da batalla de Yarmouk e a caída de Antioquia.
Onda mecánica
miniatura|dereita|Exemplo de onda mecánica. Unha onda mecánica é unha perturbación das propiedades mecánicas dun medio material (posición, velocidade e enerxía dos seus átomos ou moléculas) que se propaga nun medio.
Ondas P e S
Para ver isto, defínense os potenciais de Helmholtz do campo de desprazamento:
Denticeps clupeoides
Etimoloxía
Deticeps vén do latín denti- (de dentis, xenitivo de dens, "dente") e -ceps (de -capitis, e este de caput "cabeza"), facendo alusión aos dentículos que lle dan á cabeza unha aparencia cas peluda.
São Paulo Futebol Clube
Estadio
A inauguración total deuse o 25 de xaneiro de 1970 nun partido entre o Tricolor Paulista e o Porto, tamén de Portugal, que terminou 1 a 1 con goles de Vieira Nunes polo Porto e Miruca polo São Paulo. A capacidade de público cando inaugurado finalizado: 149 408 persoas.
Gran Premio de Austria de 1976
O Gran Premio de Austria de 1976 foi unha carreira do Campionato do Mundo Fórmula 1 celebrada no Circuíto de Österreichring o 15 de agosto de 1976. Foi a 11ª carreira da tempada de Fórmula Un de, e o noveno Gran Premio de Austria o sétimo, que se celebrou en Österreichring. Levouse a cabo sobre 54 voltas para cubrir unha distancia de carreira de 320 quilómetros.
Meaño
Meaño é un concello da provincia de Pontevedra, pertencente á comarca do Salnés. Segundo o IGE no ano 2016 tiña unha poboación de 5.341 habitantes, o que representa un descenso con respecto ó ano 2005, cando contaba con 5.475 habitantes. O seu xentilicio (véxase no Galizionario) é «».
Masai Mara
O seu nome débese e que a tribo dos masais habitan en dita zona, e polo río Mara que o cruza. É famoso pola súa fauna excepcional.
Fauna
miniatura|Vista aérea do [[río Mara que cruza o parque nacional.]] miniatura|A gran migración de [[ñus e cebras.]]
O Masai Mara é tamén o fogar de máis de 450 especies de aves.
Eleccións municipais na Merca
Estes foron os resultados das eleccións municipais no concello da Merca dende 1979. miniatura|dereita|[[Galería de imaxes de casas dos concellos de Galicia|Casa do concello da Merca]]